सिर्फ 3 दिन में 5 करोड़ डाउनलोड; थ्रेड्स से क्या-क्या कर सकते हैं
Instagram Threads App Vs Twitter Social Media Comparison  - Meta CEO Mark Zuckerberg Vs Tesla CEO Elon Musk On Instagram Threads App Twitter Competition; Which App is Better for Sharing Your Thoughts and Experiences? ट्विटर के वकील एलेक्स स्पिरो ने मेटा के CEO मार्क जुकरबर्ग को लीगल नोटिस भेजा है। ये नोटिस मेटा की माइक्रो ब्लागिंग साइट Threads को लेकर भेजा गया है।
5 जुलाई रात 11.30 बजे इंस्टाग्राम और फेसबुक के मालिक मार्क जुकरबर्ग ने एक नई माइक्रोब्लॉगिंग ऐप थ्रेड्स को लॉन्च किया। महज 2 घंटे में इस ऐप को 50 लाख से ज्यादा लोगों ने डाउनलोड कर लिया। 24 घंटे बाद इसे डाउनलोड करने वालों की संख्या 1 करोड़ और 3 दिन में बढ़कर 5 करोड़ हो गई। अब सोशल मीडिया यूजर्स थ्रेड्स को ट्विटर किलर बताने लगे हैं।
ये थ्रेड्स ऐप है क्या? क्या-क्या सुविधाएं देता है? ट्विटर को कैसे काउंटर कर सकता है? भास्कर एक्सप्लेनर में ऐसे ही 7 जरूरी सवालों के जवाब जानेंगे...
सवाल 1: ट्विटर के लिए खतरा बना थ्रेड्स ऐप क्या है? 
जवाब: फेसबुक, ट्विटर की तरह ही थ्रेड्स एक माइक्रोब्लॉगिंग साइट है। इस साइट को इंस्टाग्राम की टीम ने डेवलप किया है। इसे भारत समेत 100 से ज्यादा देशों में लॉन्च किया गया है। इस ऐप पर 500 कैरेक्टर के पोस्ट पब्लिश कर सकते हैं।
साथ ही लिंक, फोटो और 5 मिनट तक लंबे वीडियो को शेयर किया जा सकता है। इस ऐप को डेवलप करने वाली टीम का दावा है कि थ्रेड्स यूजर्स आइडिया और ओपिनियन को शेयर कर अपनी लॉयल फॉलोइंग बिल्ड कर सकते हैं।
सवाल 2: जुकरबर्ग के थ्रेड्स ऐप को ट्विटर किलर क्यों कहा जा रहा है?
जवाब: थ्रेड्स कई वजहों से पॉपुलर माइक्रोब्लागिंग ऐप ट्विटर का विकल्प साबित हो सकता है…
सवाल 3: अपने मोबाइल में कोई कैसे थ्रेड्स ऐप का इस्तेमाल कर सकता है?
जवाब: इन 4 स्टेप्स को फॉलो करके कोई यूजर्स थ्रेड्स ऐप को इस्तेमाल कर सकता है...
सवाल 4: डिसेंट्रलाइज सपोर्ट क्या है, जिससे थ्रेड्स यूजर्स को ट्विटर से बड़ा प्लेटफॉर्म मिल सकता है?
जवाब: डिसेंट्रलाइज सपोर्ट सोशल मीडिया प्लेटफॉर्म के लिए एक तरह का प्रोटोकॉल होता है। इस प्रोटोकॉल को सोशल मीडिया प्लेटफॉर्म ‘मस्टोडॉन’ पहले से यूज कर रहा है। इस प्रोटोकॉल की वजह से यूजर्स का अकाउंट भले ही थ्रेड्स पर हो, लेकिन वो इसी अकाउंट के जरिए दूसरे सोशल मीडिया प्लेटफॉर्म को यूज कर सकते हैं।
इससे यूजर्स को ज्यादा से ज्यादा लोगों तक पहुंचने और अपनी बात रखने का मौका मिलता है। इसके जरिए एक सोशल मीडिया प्लेटफॉर्म के यूजर्स उन सभी सोशल मीडिया प्लेटफॉर्म के यूजर्स से जुड़ जाते हैं, जो डिसेंट्रलाइज सपोर्ट प्रोटोकॉल से जुड़े होते हैं।
सवाल 5: क्या थ्रेड्स पर पोस्ट लिखने और पढ़ने के लिए ट्विटर की तरह पैसा देना होता है? 
जवाब: ट्विटर ने पिछले महीने यूजर्स के पोस्ट लिखने और पढ़ने को लेकर एक बड़ा अपडेट किया है। इसके मुताबिक सामान्य ट्विटर यूजर्स हर रोज 600 ट्वीट मुफ्त में पढ़ सकते हैं। इससे ज्यादा ट्वीट पढ़ने के लिए पैसा देना पड़ता है। ब्लू टिक लेने वाले ट्विटर यूजर्स हर रोज 6,000 से ज्यादा पोस्ट पढ़ सकते हैं। वहीं, मार्क जुकरबर्ग के थ्रेड्स ऐप पर पोस्ट लिखने और पढ़ने के लिए यूजर्स को फिलहाल अलग से पैसा नहीं देना होगा।
सवाल 6: फॉलोवर्स फीड, एडिट और सर्च फीचर्स के मामले में थ्रेड्स कैसे ट्विटर से अलग है?
जवाब: फॉलोवर्स फीड, एडिट और सर्च फीचर्स के मामले में थ्रेड्स इन वजहों से ट्विटर से अलग है…
फॉलोवर फीड: ट्विटर में आप जिन लोगों को फॉलो नहीं करते हैं, उनके पोस्ट को भी पढ़ सकते हैं। थ्रेड्स में यूजर्स के होम पेज पर केवल उन्हीं लोगों के पोस्ट पढ़ सकते हैं, जिन्हें वो फॉलो करते हैं।
एडिट बटन: ट्विटर पर अपने पोस्ट को एडिट करने का ऑप्शन होता है, जबकि थ्रेड्स पर ये फीचर नहीं है।
सर्च: ट्विटर पर यूजर अकाउंट, शब्द और हैशटैग को सर्च कर किया जा सकता है, जबकि थ्रेड्स पर सिर्फ शब्द और हैशटैग को सर्च कर सकते हैं।
सवाल 7: थ्रेड्स इस्तेमाल करना प्राइवेसी के लिहाज से कितना सेफ है?
जवाब: थ्रेड्स ऐप को इस्तेमाल करने के लिए यूजर्स को अपने हेल्थ, फिटनेस, फाइनेंशियल, कंटेंट, ब्राउजिंग हिस्ट्री, डेटा, लोकेशन आदि की जानकारी देनी होती है। मेटा के वाइस प्रेसिंडेंट कॉनर हेस का कहना है कि थ्रेड्स की प्राइवेसी पॉलिसी भी फेसबुक और इंस्टाग्राम के जैसी ही है। जहां तक डेटा प्राइवेसी की बात है तो ये किसी दूसरे सोशल मीडिया प्लेटफॉर्म से ज्यादा सुरक्षित है। इसकी वजह यह है कि थ्रेड्स दो प्राइवेसी पॉलिसी को फॉलो कर रहा है। एक मेटा प्राइवेसी पॉलिसी और दूसरा थ्रेड्स ऐप के लिए बनी नई प्राइवेसी पॉलिसी।
भास्कर एक्सप्लेनर की ये खबरें भी पढ़ें...
1. क्या है अल-नीनो जो मानसून पर बनेगा संकट:कई राज्यों में सूखे की आशंका; हिंद महासागर की ठंडी हवाओं से मिलेगी राहत
मानसून आते ही दो शब्द अक्सर चर्चा में आ जाते हैं- ला-नीनो और अल-नीनो। स्पेनिश भाषा के ये शब्द इस बार भी सुनाई दे रहे हैं। 8 जून को केरल में मानसून की पहली बारिश हुई और उसी दिन अमेरिकी एजेंसी NOAA यानी नेशनल ओशनिक एंड एटमॉस्फेरिक एडमिनिस्ट्रेशन ने बताया कि प्रशांत महासागर में अल-नीनो आ गया। भारत में इसे बुरी खबर मानकर चर्चा शुरू हो गई।
ऐसे में आज भास्कर एक्सप्लेनर में जानते हैं कि ये अल-नीनो है क्या, इसमें ला-नीनो से अलग क्या है और भारत के लिए ये बुरी खबर क्यों है? पूरी खबर यहां पढ़ें
2. मानसून के बूते भारत सदियों तक नंबर वन इकोनॉमी रहा:इसी वजह से हम गुलाम बने, आखिर इतना ताकतवर मानसून बना कैसे
मानसून ने भारत को अंग्रेजों का गुलाम बनाया। अमेरिका और चीन छोड़िए, मानसून के बूते भारत सदियों तक दुनिया की नंबर वन इकोनॉमी रहा। मानसून ही सरकार का बहीखाता चलाता है। चौंकिए मत, ये सच है। मानसून ताकतवर है ही, पर कैसे…? आज मंडे मेगा स्टोरी में सिलसिलेवार ढंग से जानते हैं इस सवाल का जवाब… पूरी खबर यहां पढ़ें